Anul XV. 15 Martie 1939 No. 7 


STITORUL 














V 


ORGAN AL EPARHIEI ROMÂNE UNITE DE ORADEA ȘI REVISTĂ DE CULTURĂ RELIGIOASA 











PoE E 
Î ABONAMENT: 
Redacţia şi Administraţia : | Apare | Parohiile:. . . . . , 200 Lei 
| i “ ; : IN Particularii: , . . . . 160 Lei 
Parcul Ştefan cel Mare No. 8. | la 1 şi la 15 a fiecărei luni | Membrii Agrului 1 ! 1 4100 Lei 
i] 








9 9 9 %w (_] 
Mesagiul xadioefonic al Ş. Pnuinte 
Cum am anunţat în numărul nostru din urmă, a doua zi | ducerea Episcopilor în Acţiunea Catolică, colabo- 


după alegere (3 Martie 1939), primind în Capela Sixtină a treia Fi i PD ră Arcif bi FI 
reverință a Cardinalilor, S. Părinte, Papa Piu al Xil-lea, a ro- rând la (pastaiaja) ranile , i Sans 0 neGgu ditai 
stit, în limba latină, următorul mesagiu radiofonic, pe care-l |pe fiii Noştri de pretulindeni și mai ales pe .aceia 


publicăm acum în intregime. cari luptă cu sărăcia ori sufăr, implorând pentru 

„In timp ce sar- foi darurile cereşti 
și mângâierile de sus. 

Dar gândul No- 
stru se Îndreuptă şi 
către toji aceia cari 
se află în afara Bi- 
sericii Cafolice şi că- 
rura, credem, le va 
race placere si zi 
că în aceste clipe so- 
lemne Noi  ridicăm 
rugăciune către Prea- 
bunul şi Preapuierni- 
cul Dumnezeu pentru 
ca ei să primească 
ajutorul dumnezeesc. 


cina grelei răspunderi 
a Supremului Pontifi- 
cal, pe care Dumne- 
zeu, în nepâtrunsul 
sfat al Proniei Sale, 
Ne-a pus-o pe umeri. 
Ne mișcă adânc și 
aproape Ne copieşe: 
șfe sufletul, simţim 
nevoia să  înareplăm 
atât gândul cât și cu- 
vânlul Nostru părin: 
lese călre întreaga 
lume catolică. 

Mai întâi imbrăţi- 
săm cu cea mai mare 
dragosie pe prea iu: 
biții Părinți Purpuraţi 
ai Sacrului Colegiu, a 
căror evlavie, virtute 
și strâlucile podoabe 
sufletești, le  cunoa- 
șlem priniro lungă 
conviețuire ; apoi sa- 
lutăm cu deosebită 
bunăvoință pe toți Ve- 
nerabilii Noșirii Fraţi 
în episcopal și pe 
fiecare în parte; bi. 
necuvântăm  dease- dobândirea bunei- în- 
menea pe Preoți, slu- felegeri dintre oameni. 
jitorii iui Isus Cristos Pacea, darul cel mai 
și împărfitorii tainelor PAPA PI XII. frumos al Îui Dumne- 
lui Dumnezeu, pe Călugări și Călugărife ; pe aceia | zeu, care învinge orice simțire, — pacea pe care toţi cei 
cari muncesc în Misiunile sfinte la propovăduirea | cu bun simi nu se poate să nu o dorească, — pacea, 
impărăției lui Isus Cristos sau cari luptă sub con- | cu un cuvânt, care se naște din dreptate și dragoste. 


La acest părintesc 
mesagiu al Nostru do- 
rim să adaugărm urări 
și chemări de pace. 
Vorbim de aceea pace, 
pe care  Inaintaşul 
Nostru de cucernică 
pomenire așa de stă- 
ruitor o sfăluia ome- 
mirii, și o cerea prin 
rugăciuni atâl de fier- 
binţi, încât de bună- 
voie își oferi lui Dum- 
nezeu vieațfa pentru 





O BCU CLUJ 


38 


Indemnăm pe toți la această pace care încăl- 
zește toate sufletele unite în liniștea prieteniei cu 
Dumnezeu și care prin dragostea sfântă a lui Isus 
Cristos  alcătuește și alină vieaja casnică, 
pacea care leagă neamurile și ginţile printr'un ajutor 
frățesc între ele; pacea și buna- înfelege:e care îre- 
bue să fie așa de mult întemeiată printre State, în- 
cât fiecare popor să tindă printr'un schimb, înțele- 
gător de prietenești legături și de colaborare cu ce- 
lelalte, să ajute cu osârdie la ridicarea şi fericirea 
întregei familii omenești, cu îndemnul și sprijinul 
Celui de Sus. 


In aceste vremuri neliniștite, când atâtea greu- 


tăți nespuse par a se împotrivi acestei păci adevă- 
ratie, pe care toți o doresc cu fărie şi din toată 
inima, Noi ridicăm rugăciuni fierbinți pentru toți 
aceia care se află în fruntea treburilor obștești și 
cărora le aparține sarcina foarte grea, dar şi foarte 
înalță de a cârmui popoarele. pe căile fericirii și 
propășirii, 





VESIITORUL 


Anul XV. No.7 


Iată, preaiubiţi Părinți Cardinali, iată Prea Cu- 
cernici Fraţi şi voi preaiubiţi fii, care este cea din- 
tâiu urare pe care Dumnezeu a aprins-o în inima 
Noastră de Părinte. 

Cu ochii noșiri vedem prea bine relele fără 
margini, care bântuesc omenirea și pe care trebue 
negreșii să le lecuim Noi, deși suntem slabi, 
însă cu neclintită încredere în ajutorul Dumnezeului 
Preaînalt. Pe toţi îi îndemnăm mereu prin cuvintele 
Sfântului Pavel: „Capite Nos“! (,„Inţelegeţi-Ne“ |) 
ll Cor. 7, 2. Ne sprijinim pe nădejdea sigură că voi 
fiilor. voi fraților nu Ne veţi amăgi în această do- 
rință foarte arzăloare de a dobândi pacea. Pentru 
aceasta Ne punem Increderea mai întâii în Dumne- 
zeu, apoi în bunăvoința voastră neşovăelnică și dârză. 

Să dea Domnul Isus Cristos „din a cărei plinire 
am luat noi toți“ (loan 1, 16), ajutor rodnic din 
ceruri, pentru ca această dorință a noastră să se 
răspândească pe întreg pământul cu toafe belşugu- 
rile şi mângăierile, iar Noi împărtășim din toală 
inima Apostolica Noastră Binecuvântare. 











PARTEA OFICIALĂ 





No. 1147/1939. 
Concurs la parohii 


"ua parohiile Drighiu (protopopiatul Șimleului), 
Mălădia (protopopiatul Supurului) şi Zopa de Criş 
(protopopiatul central), cari prin pensionarea preoţilor 
On. Ştefan Sabo, M. On. Augustin Moldovan şi 
On. Petru Gherman devin vacante, se publică con- 
curs cu terminul de 1 Aprilie crt, 


Oradea, 14 Martie 1939, 


Concurs la postui de cantor 
din Coşeiu 


Curatoratul Bisericii române unite publică con- 
curs pentru ocuparea postului de cantor din Cogeiu 
pe ziua de 16 Aprilie, ora 15. Până la data concursu- 
lui reilectanţii se vor prezenta în una din Dumineci 
sau sărbători, pentru a-şi arăta în faţa poporului apti- 
tudinile cantorale. 

Vor prezenta până la data concursului: diploma de 
cantor şi certificat de moralitate dela preotul propriu. 

Retribuţiuni : 

1. Locuinţă şi grâdină, 

2. 1|, mierță porumb şi 10 Lei dela fiecare casă. 

3, 2 jughere pământ arâtor. 


Coşeiu, la 26 Februarie 1939. 
Curatoratul 


LD RC CE E E E E E EEE SERE, EC TR OC E E 





Concurs la postul de cantor al II-lea 
în Pişcolt 


Curatoratul bisericii române unite din Pişcolt pu- 
blică concurs pentru ocuparea postului de “Cantor al' 
II-lea pe ziua de 23 Aprilie 1939. 

Reflectanţii se vor prezenta în una din Dumineci 
sau sărbători pentru a-şi arăta înaintea credincioşilor 
aptitudinele cantorale. 

Vor prezenta până la data concursului, toate ac- 
tele referitoare la cantorat, precum şi certificatul de 
moralitate dela preotul propriu. 

Cantorul ales va beneficia de: 

1. 8 jug. cat. pământ arător. 

2. Stoalele indatinate. 

Concurenţii vor călători pe cheltuielile lor. 

Pişcolt, la 11 Martie 1939. 

Curatoratul 














— Y Dr. Gheorghe P. Văleanu. În ziua de 3 
Martie a. c. s'a stins din viaţă, în Carei, Dr. Gheorghe 
Văleanu advocat, luptător naţional şi membru marcant 
al A.G. R. U-lui nostru. Avea 50 de ani. Inmormân- 
tarea s'a făcut Vineri, în 10 Martie, orele 15, în cimi- 
tirul gr. cat. din Carei. 

Odihnească în pace! 


— + Maria Pop, protopopeasă română unită, 
soția preotului nostru Dumitru Pop, fost paroh în Bo- 
rozăl, a trecut la cele vecinice în 14 Martie a. c., în 
vârsta de 64 de ani. Inmormântarea a avut loc Mier- 
curi, 15 Martie, în cimitirul Rulikovszky din Oradea. 

Aibă parte cu drepţii! 

PARTEA NEOFICIALĂ 


Incoronarea Papei Piu al XIl-lea 


Duminecă în 12 Martie a.c., s'a desfâşurat cere- 
monia solemnă a Incoronării Papei Piu al Xil-lea. Pe 
cât de simplă şi de o austeritate aproape călugărească 
este vieaţa privată a Papei, pe atât de fastuoase sunt 
ceremoniile şi solemnităţile când el apare în public ca 
Vicar al lui Cristos şi Cap al Bisericii. 

Această ceremonie azi nu mai are decât un ca- 
racter strict liturgic, pe când odinioară avea şi o în- 
semnătate juridică, ca toate »investiturile«, însemnând 
trecerea legitimă a unei puteri asupra celui ce se in: 
corona. De îapt, jurisdicțiunea deplină în Biserică, 
Papa o are din clipa când se învoieşte. la alegerea 
făcută de Conclav şi primeşte Pontificatul Suprem. 

Încoronarea s'a făcut cu un fast deosebit în Ba- 
zilica S. Petru, majestuos împodobită cu vestitele da- 
mascuri roşii, ţesute în Flandra, după desenele lui Rai: 
îaello, şi cu mii de lumini. Cortegiul Papal a pornit, 
ca de obicei, din Capela Sixtină coborând în atriul ba- 
zilicii, unde S. Părinte ocupă tronul anume pregătit şi 
primeşte omagiul Capitlului Vatican şi al Clerului Ba- 
„zilicii, după care urcă din nou în »Sedia Gestatorias, 
şi precedat de Cardinali şi de ceilalţi demnitari, cari 
fac parte din aşa zisa »Cappella« şi Anticamera ponti- 
ficală, între aplauzele şi strigâtele entuziaste aie mul- 
țimii, a intrat în Bazilică. La altarul Preasfântului Sacra- 
ment se opreşte şi face o scurtă adoraţie, apoi trece 
în Capela S. Gregoriu unde îmbracă odăjdiile pentru 
liturghie, în timp ce se cântă Ceasul IX. După acesta, 
cortegiul se formează din nou, şi se îndreaptă spre 
altarul Confesiunei, unde se săvârşeşte Liturghia pa- 
pală. In timpul acestei procesiuni din urmă, unul din 
maeştrii ceremoniilor papale, aprinde ghemuri de câlţi 
şi îngenunchind, se întoarce spre Papa, zicând cu glas 
răspicat, de trei ori, cuvintele : »Pater Sancte, sic tran- 
sit gloria mundic«. Ajuns în faţa altarului principal (al 
Confesiunei), sub care se află mormântul Verhovnicu- 
lui Apostolilor, “începe liturghia. Apoi Papa şede din 
nou în »Sedia Gestatoria«. aşezată în faţa altarului, în 
timp ce trei din Cardinalii Episcopi mai bătrâni, rostesc, 
pe rând, rugăciunea »Super Pontificem«, iar Cardinalul 
Prim Diacon îi pune pe umeri Paliul pe care atunci 
îl aduce de pe mormântul S. Petru, însemnând prin 
aceasta că puterea pe care o deprinde Papa Piu XII, 
o are dela S. Apostol Petru prin urmaşii legitimi ai 
acestuia, Papa tămâiază apoi altarul şi se duce la 
"tron, unde primeşte »obedienţa« — reverința — Car- 
dinalilor. După aceasta Cardinalul Diacon însoţit de 
Auditorii Roatei şi de Advocaţii Consistoriali coboară 
la mormântul $. Petru şi intonează laudele Incoronării 
spunând de trei ori: „Exaudi Christe“, iar cei de faţă 
răspund : „Domino nostro Pio a Deo decreto Summo 
Pontifici et Liniversali Papae, vita“. 








Telegrama M. S. Regelui Carol II. Din 
prilejul alegerii S. Părinte Papa Piu XII, M. S. Re- 
gele Carol Ili-a trimis, printre cei dintâi, o călduroasă 
telegramă de ielicitare, al căreia text il publicăm aci: 

„Mă grăbesc a trimite Sanctităţii 
Voâstre felicitările mele cele mai 
sincere împreună cu urările cele 
mai călduroase pentru un lung Pon- 
tificat de pace și de cordială în- 
ţțelegere între popoară." 

CAROL R. 








Tot aici se cântă litaniile Incoronării, la cari corul 
răspunde: „fu illum adiuva“. În continuare Subdia- 
conii, latinul şi grecul, citesc Apostolul, iar Diaconii 
citesc Evanghelia în latineşte şi greceşte. Liturghia 
continuă apoi în chipul obişnuit. La sfârşit se face 
Incoronarea. Aceasta, pentruca să fie văzută de toţi, 
neîncăpând în biserica decât vreo 60.000 de persoane, 
are loc nu în Bazilică, ci in loja externă a Bazilicii, 
de unde S. Părinte a dat prima Binecuvântare lirbi 
ef Orbi în ziua alegerii. La orele 14 şi 2 minute Papa 
apăru. în loja, înconjurat de Cardinali şi de aiji înalţi 
demnitari. Corul întonează antifoana „Corona aurea 
super capul eius“, apoi Cardinalul Decan rosteşte ru- 
găciunile Incoronării. După aceste unul din Cardinalii 
Diaconi asistenţi îi ia de pe cap mitra, iar celalalt, 
Cardinalul Protodiacon, îi aşează pe cap fiara zicând: 
„Aceipe Thiaram tribus coronis ornatam et scias te 
esse patrem principum el regum, reclorem orbis in 
ferra, Vicarium  Salvatoris Nostri lesu Christi, cui 
est honor et gloria în saecula sneculorum. Amen“. 
»Primeşte Tiara împodobită cu trei coroane şi să ştii 


.că tu eşti părintele principilor şi al regilor, conducă- 


torul oamenilor pe pământ, Vicarul Mântuitorului No- 
stru Isus Cristos, căruia se cuvine cinste şi mărire în 
vecii vecilor. Amin«, ȘI 

La sfârşit, Papa a dat Binecuvântarea Apostolică, 
impreunată cu Indulgenţă plenară. 

Numărul celor de faţă, cari umpleau piaţa din 
față şi străzile din imprejurimi, se cifrează cam la 
400.000 de persoane. 

La actul încoronării au luat parte, în afară de 
toți Cardinalii, Patriarhii, Arhiepiscopii, Episcopii, înalții 
demnitari, Corpul diplomatic, Patrijiatul şi nobilimea 
romană, şi ex Regele Alfons XIII, ex-Regele Ferdinand 
al Bulgariei, Umberto I[, moştenitorul tronului Italiei 
cu soţia, 29 de prinți din familii domnitoare şi nume- 
roasele delegaţie ale ţărilor reprezentate ia aceasta 
solemnitate. 

Noul secretar de Stat al Vaticanului 


Printr'o adresă, scrisă cu mâna proprie, S. Sa 
Papa Piu XII a binevoit a-l numi pe Em. Sa Cardi- 
nalul Luigi Maglione, în înalta slujbă de Secretar de 
Stat. 

Card, Luigi Maglione s'a născut la 2 Martie 1887 
în Casovia lângă Napoli. După strălucite studii făcute 
în Roma, în 1901 este hirotonit preot, iar în 1905 
intră în Academia Nobililor Eclesiastici unde în 1907 
a luat examenele de diplomaţie prezidate de Msgr. 
Della Chiesa, Papa Benedict XV de mai apoi. În 1907 
a desvoltat un rodnic apostolat la o parohie din Roma. 
Din 1908 până în 1918 e profesor la Academia Nobili- 
lor, câţiva ani spiritual la Colegiul Capranica din Roma 
şi minutante la Secretăria de Stat, aducând în această 
slujbă, mai ales în cursul războiului, importante ser- 
vicii Sfântului Scaun. In 1918 e trimis ca reprezentant 
al S. Scaun în Elveţia, ţară mică, dar în care se ce- 
rea un diplomat cu multă iscusință şi tact, mai ales 
în anii când se pregăteau acolo viitoarele întruniri ale 


Naţiunilor. Cum a ştiut să se achite de rolul delicat 
şi de încrederea mai marilor, o dovedeşte faptul, că 
după abia 2 ani, tânărul prelat e numit Arsiepiscop 
tit. de Cesarea şi Nunţiu Apostolic. În aceasta calitate 
rămâne aici 6 ani, până în 1926, când este transferat 
la Nunţiatura din Paris, devenită vacantă prin ridi- 
carea Mons. B. Cereiti la cinstea de Cardinal. Zece 
ani, cât a stat în fruntea acestei importante Nunţiaturi, 
a reprezentat cu multă demnitate şi prestigiu S. Scaun, 
câştigând simpatia întregului popor francez. In Con- 
sistorul din 16 Decemvrie 1935, Papa Piu XI, apre- 
ciind meritele deosebite şi activitatea desfăşurată în 
favoarea pacilicării spiritelor, tulburate de curentul 
doctrinar primejdios şi dăunător sufletelor, cunoscut 
sub numele de Action Francais, pentru care cele mai 
înalte autorităţii de stat franceze i-au exprimat, în 
repetate rânduri, admiraţia şi recunoştinţa lor, îl crează 
cardinal, Din lulie 1938 era în îruntea importantei 
Congregaţiuni a Conciliului. 


sa 














De săptămâna Patimilor 


Nu este epizod în activitatea pământească a Mân- 
tuitorului, bogată dealtiel în învăţăminte în toate 
momentele ei, mai plin de tainice şi profunde învăţă- 
turi, decât istoria mântuitoarelor Patimi. Sf. Patimi 
sunt consumarea activitații de răscumpărare. Tot ce 
s'a fâcut până azi, a fost numai pregătire. Pregătire 
la suprema jertiâ, moartea, ce trebuia să o aducă 
Dumnezeu-omul pentru repararea supremei vătă- 
mări ce s'a săvârşit prin păcat. Dacă am compara 
activitatea pământească a Mântuitorului cu un pom, 
ar trebui să zicem, că rodul acestui pom este moar- 
tea, care singură îi dă sens existenţei. Tot ce a pre- 
mers moartea, sunt numai muguri, îrunze şi îlori, cu 
rostul lor şi acestea, dar numai ca prevestitori şi 
pregătitori ai rodului propriu zis, care dă sens exi- 
stenței pomului în planurile Creatorului tuturor. Acea- 
sta importanţă covârşitoare face, ca sf. Patimi să for- 
meze obiect de analiză dogmatică pentru toate timpu- 
rile. Nu mai puţină importanță au Patimile şi din 
punct de vedere moral, întrucât acesfe sunt 
izvor  necesat de îndemnuri cucernice, generator 
de virtuţi, arsenal de arme pentru reprimarea con- 
cupiscenţelor. Analiza şi pătrunderea dogmatică şi 
morală însă, cu toate variatele ei forme, nu epuizează 
profunda taină a Patimilor. 


Li 


Patimile Mântuitorului sunt şi şcoală înaltă, indi- 
caţie precisă despre îelul cum trebue să-şi împlinea- 
scă omul rostul de ființă raţională, chemată la un scop, 
care să-i aducă indestulirea desăvărşită: fericirea. 


Cuvintele Mântuitorului către cei doi ucenici, intâlniţi 
în drumul spre Emaus, cărora le spunea că Cristos 
a, trebuit să pătimească şi aşa să între la mărire 


(Lc, 24, 26), arată că omul nu poate să ajungă la. 


fericire decăt pe calea suferințelor. Deci rostul psi- 
hologic al Patimilor Mântuitorului şi a suferințelor în 
genere este, de a pregăti şi face apt pe om la feri- 
cire, care este scopul vieţii. Per crucem ad lucem. 
Nici nu se poate altfel. Căci omul ca ființă rațională 
trebue să fie condus în lucrările sale de idealul de. 
a munci pentru satisfacţii şi bucurii sufleteşti, sin- 
gurele în măsură a-l mulţumi adecvat şi durabil 
Acesta este sensul unic şi adevărat al vieţii. Cel ce 
trăieşte fără acest ideal, duce trai fără Isus, trai pur 
animalic, trai pentru satisfacerea instinctelor trupeşti. 
Ori satisiacerea, îndestularea instinctelor trupeşti, nu 
poate da mulțumire sufletului. lar omul aceasta o 
ahtiază ! Şi aici vine rostul suferințelor. Orice mulţu- 
mire suiletească se câştigă după reprimarea instinc- 
telor, concupiscențelor trupeşti. Aceasta reprimare se 
face prin luptă; lupta pe vieață şi pe moarte a celor 
două legi amintite de S. Pavel. Biruinţa, ca orice bi- 
ruință, se smulge cu silă, cu sforțare, cu încordare, 
care în mod firesc aduce cu sine sacrificiu, suferinţă, 
fie trupească, fie sufletească. E dela sine înţeles, că 
cel tembel, nepăsător, în vieaţă nu are suferință, pen- 
trucă el nu luptă. Unul ca acesta lasă frâu liber in- 
stinctelor sale trupeşti : este robul supus şi ascultător 
al acestora. El nu simte nicio sforțare, nicio încor- 
dare, pentrucă nu înoată în contra cursului, ci se la- 

să târât de curent. Cel ce nu luptă, însă nu învinge, iar 
cel ce nu învinge (poate uneori numai cu sufletul), 
m'are bucuria învingerii şi răsplata acesteia : fericirea. 
Aşa este suferința condiţia premărgătoare a fericirii. 
Aşa ajunge şi Cristos la slava învierii dupăce petrece 
săptămâna Patimilor. 

F 

Păcatul a omorit pe Cristos, iar Cristos prin 
moartea sa de pe Cruce a omorit păcatul şi a dat 
vieaţă omului păcătos. Crucea este acel toiag smerit 
al lui David, care a ucis pe uriaşul îmbrăcat în zale 
şi înarmat până'm dinţi. Cu acest »lemn de ocară« 
aduce Cristos cea mai strălucită biruinţă: biruinţa 
asupra întricoşatelor puteri ale întunerecului. Aşa lu- 
crează Dumnezeu ! „Cele nebune ale lumii le-a a:es 
Dumnezeu, ca să rușineze pe cele tari“ (|. Cor. 1, 
27), Aceasta pentruca să arate puterea spiritului asu- 
pra materiei. Precum din nimica crează lumea, aşa cu 
lemnul cel mai despreţuit biruieşte şi robeşte voinţii 
Sale popoare. Cine ar fi crezut, că acest lemn de ocară 
va birui lumea ? Cine ar fi cutezat a crede, că atâtea 
neamuri . idololatre se vor uni întru adorarea Crucii ? 
Aceasta însă aşa a vrut:o şi aşa a dispus-o Dumne- 
zeu. Dacă împărații lumeşti vreau să cucerească o 
împărăție duşmană, adună oşti şi le înarmează. Aşa 
au cucerit toate popoarele, antice si moderne. Dum- 
nezeu însă altiel poartă războaie de supunere şi cu- 
cerire. Pe poporul ales îl scoate din robia Egiptenilor 
prin Moise, tin fugar; zidurile Ierichonului le nărui 
cu strigăte; pe trufaşul Oloiern îl ucide prin mână unei 
femei ; învăţătura şi-o propovăduieşte prin 12 oameni 
de condiţie culturală mai puţin ca modestă, cari n'au 
învăţat nici filosofie în Athena, nici. oratorie în Roma. 
Tema principală a propovăduirilor acestor apostoli a 
fost pe cât de simplă pe atât de „nebunească“ nea- 
murilor de atunci: „Și eu venind la voi, fraţilor, ve- 
nit-am . .. nu întru înălțarea cuvântului sau a înfe- 
lepciunii, pentrucă nu am judecat a şti ceva între 
voi, fără numai pe Cristos, și pe acesta răstignit“ 
(4. Cor. 2, 1—2). Şi totuşi în scurtă vreme omenirea 
îşi pleacă capul în jugul duice al Crucii. Aşa lucrează 
puterea lui Dumnezeu : răstoarnă pe cei puternici și 
înalță pe cei smeriți (Lc. 1, 52). 

E prea vulgar a spune, cu toate că e prea ade- 
vărat, că Patimile Mântuitorului sunt dovada cea mai 
grăitoare a iubirii ce ne-a purtat-o. Totuşi e bine să o 
reamintim aceasta, mai ales când retrăim în mod deo- 
sebit amintirea sf. Patimi. Cristos, ca Dumnezeu, toate 
le-a făcut dumnezeeşte. Ca toate virtuțile, şi virtutea 
iubirii o deprinde în mod infinit de periect. O arată 
aceasta Patimile Mâăntuitoare cărora se supune de 
bună voie, numai din iubire faţă de noi. Cu toate că 
iiecare moment din şirul Patimilor o adevereşte acea- 
sta cu  prisosință, precum fiecare picur de apă are 
compoziţia chimică a apei unui ocean, totuşi să 

luăm numai cele dintâi cuvinte ce le rosteşte Cri- 
stos pironit fiind pe Cruce: „Părinte, iartă-le că nu 
știu ce fac“ (Lc. 23, 34). In aceste cumplite momente 
ale vieţii sale, Cristos nu se gândeşte la apostoli, nu 
se gândeşte la fiicele jeluitoare ale Ierusalimului, nu: 
se gândeşte la apostolul „pe care-l iubea“, nu se 
gândeşte la îndurerata sa mamă, ci la cei ce L-au 
răstignit. Pe aceştia îi priveşte nu ca pe cei prin care 
moare, ci ca pe cei pentru care maare. Acestora nu 
le uită numai ticăloşiile şi îi iartă, ci se roagă pentru 
ei. Aşa devin Patimile Mântuitorului centrul şi focarul 
harurilor dumnezeeşiti. 
* 

Fiind vorbă de iubirea lui Cristos faţă de noi, e 
cu neputinţă să nu ne reamintim şi de faina iubirii în- 
temeiată tot în cursul Patimilor Mântuitoare, deşi nu- 
mai în preziua lor, dar pe cari atunci deja le-a pre- 
văzut şi presimţit clar. E vorbă de sf. Euharistie. 

Cu adevărat socotind ce ne dă în această taină, 
mai mult decât sf. Vincențiu de Paul care şi-a jerifit 
libertatea pentru eliberarea. sclavilor, felul cum ne dă, 
„cu dor dorind“, în preziua sf. Patimi, dorind să îie 
la îndemâna fulurora, în foate timpurile, în toate lo- 
curile, în cadrele cele mai modeste, în forma în care 
se poate apropia oricine şi îşi poate apropia pe ori- 
cine. „Deși Dumnezeu este atotputernic, mai mult nu * 
poate să nedea, deși esle preaînfelepi mai mult nu 
șlie să ne dea, deși este prea bogat nu are mai mult 
să ne dea“ exlamă cu dreptul S. Augustin în faţa sf. 
Euharistii. | 

| Gh. B. 





Ș 





Sprijiniţi presa creştină 
cu daniile şi cu rugăciu- 
nile voastre. 











— Delegaţia română la Incoronarea S. Pă- 
rinte Piu al Xil-lea. Delegaţia specială însărcinată 
de M. S. Regele Carol Il sâ asiste la încoronarea 
Papei Piu XII, compusă din d. Petrescu Comnen, am- 
basadorul României pe lângă Siântul Scaun, d. mi- 
nistru Mocsony, secretarul de ambasadă, d. Mareş şi 
consultorul eclesiastic al ambasadei, Părintele Canonic 
Aloisie [L.. Tăutu, a fost primită Sâmbătă dimineaţă în 
audienţă specială de câtre Suveranul Pontif. 

Sfântul Părinte s'a interesat în mod deosebit de 
Suveranul României, de România şi de condiţiile ac- 
tuale ale ţării şi a rugat pe cei doi reprezentanţi să 
prezinte M. S. Regelui Carol sentimentele Sale de 
adâncă afecțiunea. Inaltul Pontii a dat apoi o amplă 
binecuvântare apostolică Suveranului şi întregului po- 
por român. 

După masă, delegaţia specială a fost primită în 
audienţă de Cardinalul Decan al Sacrului Colegiu, Gra- 
nito Pignatelli di Belmonire. | 

Suprimarea sfintei uniri în Rusia Albă 


După a treia împărțire a Poloniei, Ecaterina Il 
desiiinţase în ţările anexate toate eparhiile unite, cu 
excepţia arhieparhiei de Poloţk din Rusia Albă. Ur- 
maşul ei, Pavel I, reînfiinţă două eparhii, la cari, după 
pacea dela Tildit, se mai adăugă o a treia eparhie în 
fostul teritoriu prusian. Sub stăpânirea lui Alexandru 
|, sfânta unire progresa liniştit. Nicolae 1, după urca: 
rea sa pe tron, îşi arătă duşmănia faţă de Unire, şi 
hotărî suprimarea ei, începută încă pe timpul Ecate- 
rinei Îi, bunică-sa. Deci, părerea unor istorici, că de- 
sfiinţarea Unirii în Rusia Albă ar fi numai o repre- 
salie împotriva revoluţiei polone din 1830, este greşită. 

Istoria trebue să înregistreze — cu adâncă du- 
rere — faptul, că unealta cea mai activă în mâinile 
lui Nicolae |, a fost episcopul unit losif Siemaszko, 
absolvent al seminarului din Wilna. Manualele feolo- 
gice erau ale autorilor iosefinişti. Bună oară, manua- 
lul de dogmatică explica textele referitoare la prima- 
tul sfântului Scaun în înțeles catolic, dar observaţiile 
mârginale susțineau, că explicaţiile sfinților Părinţi 
erau mai mult pentru răsăritenii despărțiți. 


iosif Siemaszko, fiu: unui preot unit ucrainian, a 
fost hirotonit preot la vârsta de 23 de ani. Datorită ta- 
lentului său mare, după doi ani, episcopul l-a numit 
canonic şi asesor al »colegiului catolic« din Peters- 
burg, unde Siemaszko, reprezintă eparhia unită de 
Luţk. Colegiul care cuprindea pe catolicii de rit latin 
şi grecesc, n'a fost niciodată recunoscut de Sf. Scaur. 
Era, după modelul sinodului lui Petru cel Mare, o 
măsură biurocratică, cu tendinţa de-a trece biserica 
catolică în mâinile îuncţionarilot de stat. Acolo, Sie- 
maszko s'a împrietenit cu Kartasziewski — înalt func- 
ționar rus —, căruia îi propune un extraordinar plan 
de suprimare, fără violenţă, a sf. Uniri în Rusia Albă. 
Planul lui Siemaszko e înfăţişat împăratului Nicolae i 
care-i porunceşte executarea. 

Siemaszko cere ascultare din partea funcţionari. 
lor ruşi, amenințând cu trecerea la ortodoxia ţaristă 
şi — mai ales — cu părăsirea planului de suprimare 
al Unirii. Inainte chiar, Siemaszko avea ideia aposta- 
ziei dela credința catolică, dar pentru moment, îl ţi- 
neau în loc pretenia lui Kartaszewski şi speranţa 
reuşitei planurilor de trădare a Unirii. Nicolae 1 în 
1829, spre a întări poziţia lui Siemaszko, îl numi 
episcop suiragan de Poloţk, dar e trebui să rămână la 
Petersburg spre a cârmui pe mai departe »colegiul 
unit«, despărțit, după sfatul lui Siemaszko, de cel latin. 
In amintirile sale, Siemaszko mărturiseşte că la con- 
sacrarea sa de episcop, reuşi să suprime din jură- 
mânt unele cuvinte neplăcute, probabil făgăduinţa 
ascultării faţă de Sf. Scaun. 

Siemaszko avea acum mâini libere. Bulhac, bătrâ- 
nul mitropolit al ruşilor uniţi, fost elev al Propagan- 


cei Fide, a fost până la moarte catolic credincios, dar 
cu voință slabă. Dupăce Nicolae | decorase pe Bulhac 
cu un înalt ordin rusesc, Siemaszko îi propuse să pri- 
mească drept mulţumire, credinţa împăratului, Indignat 
de acest sfat, bătrânul Bulhac svârli steaua ordinului 
într'un colţ, sfărmându-o. In acelaş timp, muriseră 
alți episcopi uniţi. Siemaszko dobândi reducerea epar- 
hiilor unite la două, cea lituană şi cea albo-rusească, 
Cea lituană era încredințată lui Siemaszko, iar cea- 
laltă bătrânului mitropolit Bulhac. Deoarece amândoi 
stăteau la Petersburg în colegiul unit, pentru cârmui- 
rea eparhiilor, Siemaszko aduse pe doi tăvarăsi de-ai 
săi din seminarul de Wilna, Antoni Zubko şi Vasile 
Luzynski. Aceştia, înainte de consacrarea de episcopi, 
făgăduiră — în scris — lui Siemaszko, că vor trece 
la ortodoxie, la timpul potrivit. In cursul următorilor 
unsprezece ani Siemaszko îşi duce la îndeplinire proec- 
tul de suprimare al Unirii. Amănuntele proectului erau 
aduse la cunoştinţa guvernului — fără avizul mitro- 
politului Bulhac —, prefăcute în „ucazuri” de ale lui 
Nicolae | sau în „hotărâri“ ale colegiului unit, încre- 
dinţat deja procurorului sinodului ortodox. Deocamdată 
de credință nu era vorba, ritul trebuia »curăţite, iar 
cărţile bisericeşti acomodate naţiunii ruseşti. Cărţile 
liturgice editate de sinodul din Zamost şi aprobate de 
Si, Scaun, au fost îndepărtate sau chiar arse şi înlo- 
cuite cu cele aduse din Moscova. Preoţii uniţi se plân- 
geau că în cărțile cele noi nu se făcea pomenirea 
Papei, căruia la hirotonire îi juraseră credinţă. Semi- 
nariştii, pentru învăţătură primiră numai manuale ru- 
seşti, iar copiii la şcolile primare erau cu grije de- 
spărţiți de cei latini şi primiră numai catehisme ru- 
seşti.*) Parohiile unite patronate de nobilii iavini poloni, 
erau desfiinţate. Clerul şi poporul latin era oprit de-a 
se amesteca în treburile Uniţilor. lar din bisericile 
unite, fot ce se întrodusese în decursul celor 250 de 
ani ai Unirii cu învoirea episcopilor, s'a îndepărtat, ca 
d. p. orgi, confesionalele, altarele laterale, unele ru- 
găciuni şi cântece. Se reduse numărul mănăstirilor 
Basilitane. Activitatea şcolară a Basilitanilor era inter- 
zisă sub pretextul că ordinul Si. Vasile este un ordin” 
contemplativ, iar clericii basilitani erau crescuţi impreună 
cu clericii seculari, supunându-se puterii episcopilor. 

Siemaszko cu tovarăşii săi Zulinski şi Zubko, su- 
praveghiau executarea »reformelor«. Cu preoţii neascul- 
tători procedau aspru, îi degradau chiar, şi-i surghiu- 
neau în mănăstirile ruseşti. 

La începutul anului 1839, planul lui Siemaszko, 
după părerea lui şi a împăratului, era destul de pre- 
gătit şi deci trebuia executat. In Dumineca »ortodoxieic, 

*) Scriitorul acestor rânduri văzu în Rusia un asfel de 
catehism. La întrebarea cine este capul bisericii, era: „Hristos“? 
La întrebarea, dacă biserica are şi un cap văzut, era: „Bise- 


rica catolică are un cap văzut, Papa Romei“. Este lămurit, ce 
uneaită era acest text în cercurile devotate lui Siemaszko. 

numită aşa de Părinţii săborului al doilea de Nicea, 
la 24 Februarie 1839, în catedrala de Poloţk, Sie- 
maszko împreună cu Zubko şi Zulinski slujind sf. li- 
turghie, nu mai pomeni pe capul văzut al bisericii ca- 
tolice, ci pe patriarhii neuniţi ai răsăritului. După li- 
turghie, cei trei episcopi apostaţi iscăliră o petiție la 
împăratul Nicolae Î, cerând primirea lor în sânul bi- 
sericii statului rusesc. Peste câteva zile la Witebsk, 
se oficie o liturghie solemnă, după care petiţiile tutu- 
ror preoților — aderenţi lui Siemaszko —, fuseseră 
trimise la împăratul. In total vreo 1300 iscălituri. O 
mare parte a preoților refuzase lepădarea credinţei, pe 
când mulţi din ceilalţi nu credeau în adevărata cădere 
a Unirii, Petiţiile episcopilor şi preoților apostaţi, tre- 
cute prin şedinţa sinodului rusesc, fură iscălite de Ni- 
colae | cu cuvintele: Mulţămesc lui Dumnezeu şi pri- 
mesc. O medalie de metal eterniză apostazia. Inscrip- 
ţia ei era: »Despărţiţi cu sila, uniţi prin iubire«. 
Cine poate arăta în actul Uairii episcopilor ucrainieni 
dela 1595 vreo silă ? 

In fața poporului unit, apostaţii erau foarte rezer- 
vaţi cu afişarea trădării lor. La aşa zisele »reformec« 
se pretexta .curăţirea ritului. Preoţilor renegaţi li se 
permise purtarea reverenzii latine şi raderea bărbii. 
Insuşi Siemaszko, o mai rase timp de trei ani. Au 
început persecuțiile preoţilor şi credincioşilor catolici. 
Despre prigonirile credincioşilor catolici s'ar putea scrie 
o operă formidabilă. De multe ori poliţia şi jidânii aju- 
tau la »curâţirea« bisericilor de relicvele catolicismu- 
lui. Episcopii apostaţi neavând preoti de felul lor, îşi 
hirotoneau slugile. In mănăstirile bazilitane lupta ţinu 
încă mult timp. Guvernul tolera mănăstirile credin- 
cioase Unirii, fără preoţi. Eroismul preoţilor surghiu- 
niți şi-a multor mireni, îl va descoperi deabea ziua 
cea din urmă. | 

Pentru ca victoria trădării să fie complectă, gu- 
vernul rusesc porunci ca parohiile catolice, cari sub 
Ecaterina a l-a trecuseră la ritul latin spre a-şi 
mântui credinţa, acuma să treacă la biserica statului. 
Scenele petrecute şi actele violente săvârşite cu aceste 
prilejuri sunt sfâşietoare. Opera clasică a Mitropolitu- 
lui Likowski, le pomeneşte în treacăt. Repausatul Papă 
Piu XI, pe vremea când era Nunţiu la Varşovia, aflând 
despre martiriul ţăranilor din Rusia albă, făgădui stă- 
ruință pentru beatificarea lor. Insă, neputându-şi îm- 
plini propunerea, să sperăm că acei eroi ai credinţii, 
vor dobândi victoria bisericii în Rusia de azi, unde se 
varsă atâta sânge pentru cauza lui Dumnezeu. 

Siemaszko mai trăi în onoruri timp de 29 de ani, 
sugerând guvernului planuri pentru distrugerea celei 
din urmă eparhii unite din Rusia, a celei de Chelm, în 
Polonia rusească (1875). 

Despre Zulinski, ziarul catolic »Czas< din Cracovia 
(1903) scria, că la un prilej oarecare, a zis: »Trebue 
să-mi fac vieaţa de aici de pe pământ plăcută, căci din- 
colo de mormânt n'am ce să aştepte. 

Biserica catedrală a lui Siemaszko, răpită odată 
catolicilor, azi iarăşi este în mâinile lor. Icoanele arhi- 
mandriţilor ruşi, ce se vedeau (:903) în locul altarelor 
catolice, au dispărut, iar cultul catolic azi iarăşi se 
practică într'ânsa. Sfântul Cazimir este cinstit ca 
hramul acelei Biserici. 

O biserică unită şi un mic seminar, arată că ce- 
rul s'a făcut iarăşi senin pentru Sf. Unire. Să lu- 
cească lumina Unirii în curând asupra răsăritului 


întreg. 
: s. P. Felix Wiercinski 











x Patriarhul 
Miron Cristea 


La Cannes, în Franţa, unde mersese să-şi caute 
de sănătate, s'a stins la vârsta de 71 de ani, |. P.S. 
Sa Miron Cristea, Patriarhul bisericii ortodoxe române 
şi Preşedintele de Consiliu al României. Născut dintr'o 
familie ţărănească din Topliţa, după îrumoase studii 
teologice şi literare, făcute la Sibiu şi la Budapesta, 
ajunge secretarul mitropolitului Miron Romanul la Si- 
biu, a cărui nume îl va şi lua în calugărie. In 1909 e ales 
episcop al eparhiei de Caransebeş, pe care o cârinueşte 
până în 1919, când e ales Mitropolit primat al Româ- 
niei întregite, iar în 1925 Patriarh al biserici autoce- 
jale române ortodoxe. El este unul din cei 5 bărbaţi 
cari au avut fericirea să ducă în 1918 Regelui Ferdi- 
nand, hotărârile dela Alba-lulia. Intre 1926-—1930 a 
fost unul din membrii Regenţei. De un an încoace, M. 
S. Regele i-a încredinţat Preşedinţia Consiliului de 
Miniştrii. 

Odihnească în pace! 

















— Un gest duios. In 2 Martie, după ce Piu al 
XII-lea a dat binecuvântarea cea dintâi, nu s'a retras 
în apartamentele sale. Cu o lumânare aprinsă în mână, 
a coborât, singur, în Bazilica S$. Petru, ca cea dintâi 
vizită a Sa s'o facă la mormântul marelui său înain- 
taş, Piu XI. Păşea încet şi îngândurat pe scările ce 
duc la cripta Papilor. Ajuns în faţa mormântului a în- 
genunchiat, rămânând adâncit multă vreme în cucer- 
nică rugăciune. Inapoindu-se în apartamentele sale, 
şi-a continuat rugăciunile în capela particulară, cerând 
lui Dumnezeu ajutorul pentru greaua sarcină ce i-a 
încredințat-o. Tot în acea seară, cu delicată atenţiune, a 
cercetat prin teleion pe cele două surori ale sale, 
Giuseppina şi Bettina Pacelli, care locuesc în Roma, 
transmiţându-le Binecuvântarea Apostolică. 

— Instalare de Protopop. În 121. c. a avut 
loc instalarea noului protopop al Bârcăului şi paroh 
al bisericii unite din Marghita, în persoana Rev.mului 
Alexandru Cădar, îost paroh în Crasna, jud. Sălaj. 
Actul de înscăunare al noului titular l-a săvârşit Păr. 
Dr, Gavril Stan, profesor la Academia teologică, de- 
legat la aceasta solemnitateal Excelenței Sale Episco- 
pului. Sifinţia Sa, prezentând pe noul titular, a ţinut 
să evoace câteva momente mai însemnate din vieața 
de 48 ani de preoţie a antecesorului, Rev.mului Anfo- 
niu Bălibanu, Vieaţă bogată în activitate socială pe 
teren național şi religios, ca voiajul între cei 300 cu 
Memorandul la Viena, găsindu-se mereu în întâia linie 
de purtător de grijă a poporului românesc, naţionalist 
demn şi stăruitor, oțelit din tinereţe sub directivele Si- 
meonului răscumpărării naționale, a lui Gheorghe Pop 
de Băsești, din vremea când era încă preot chiar în 
Băseşti. La vârsta înaintată are mângâierea să aibă 
aproape de sine, chiar în Marghita, monumentul mu- 
cenicului naţional, Preot Mihai Dănila, care, alături de 
monumentul lui V. Lucaciu din Satu-Mare, proslăvesc 
vrednicia naţională a Clerului unit. Păşind pe urme de 
aşa înaintaşi, noul titular al parohiei şi a protopopia- 
tului n'are decât să fie mândru de Biserica sa în faţa 
oricui. La sfârşit Rev.mul Alex. Cădar transmite mul- 
țumirile devotate I. P. S. Sale Dr. Valeriu Traian 
Frențiu, pentru încrederea acordată, mulţumeşte apoi 
tuturor localnicilor pentru primirea bună şi aleasă ce 
i-o fac, iar Păr. Dr. G, Stan pentru îndemnuri şi obo- 
seala neprecupeţită. Cere şi exprimă încrederea în 
prețioasa conlucrare a senatului bisericesc în frunte 
cu inimosul advocat d-l Josif Mihufiu, primar şi prim 
epitrop al bisericii. 


— Agru „Holod şi împrejurimea“ la Dum- 
brăviţa-Mică. Duminecă în 12 Decembrie, cercul 
agrist »Holod şi împrejurimea< a ţinut a [l-a şedinţă 
în comuna Dumbrăviţa-Mică. 


Părintele paroh local, Cornel Mărian, în înţele- 
gere cu corpul didactic a făcut totul pentru reuşita 
serbării. In prezenţa unei numeroase asistenţe de in- 
telectuali şi popor, d-l preşedinte al Cercului Agrist, 
Alex. Văcărescu, îndeamă pe agrişti la o viaţă pro- 
nunţat creştină, recomandându-le dese apropieri de 
sî. taine. Elevii Şcoalei primare din loc, sub condu- 
cerea d-lor Ioan Tition dir. şcolar şi Florian Flonta 
înv. se produc cu bine alese declamări din poeţii 
noştri, cu piese teatrale, ca »Ţiganul cătană“, la in- 
terpretarea cărora micii artişti au pus talent şi avânt. 
După un punct de dansuri naţionale, urmează confe- 
rinfa d-lui Gheorghe Solomie înv. dir. în com. Vin- 
tire, despre »lubirea de Ţară şi Neame, tratând acest 

subiect din punct de vedere al obligativităţii morale, 
apoi programul fiind terminat, păr. Cornel Mărian, 
cu glas emoținat mulţumeşte tuturor acelora care şi-au 
dat concursul pentru reuşita serbării. Cântându-se din 
partea asistenţei Imnul Regal, serbare ia sfârşit. 

Publicul trece apoi la sf. Biserică, unde părintele 
Eugen Pantea din Mociar şi Alex. Ciurdariu din Vin- 
tire, oficiază Binecuvântarea Euharistică, răspunsu- 
rile fiind date de d-nii înv. Florian Flonta, Teodor 
Santău şi îruntaşii ţărani loan Seica şi Teodor Știu- 
bea, sub conducerea păr. Victor: Ghergariu din Holod. 

Biserica, frumos împodobită de d-na preoteasă 
Anuca Mărian, abia a încăput publicul numeros, care 
a ascultat cu adâncă reculegere frumoasa predică a 
a păr. paroh Eugen Pantea, despre »Voinţa lui Dum- 
nezeu de a mântui pe toţi oameniic. 

Intelectualii iau apoi parte la masa îrăţească, 
dată de familia d-lui înv. director Joan 7ilon, unde la 
propunerea d-lui preşedinte Alex. Văcărescu se de- 
cide ra a IV-a şedinţă a Cercului agrist să se ţină 


la 23 Aprilie, în Comuna Mociar. 
Alex, Văcărescu. 


— Papa păcii. Printre cele dintâi personalităţi 
pe cari Piu al Xlllea le-a primit în audienţă, a doua 
zi după alegere, a fost Em, Sa Card. Verdier al Pari- 
Sului. În declaraţia pe care a făcut-o unui zia- 
rist, Em. Sa a spus: »Piu al XII-lea va îi Papa păcii. 
In ceasurile întunecate şi furtunoase pe cari le trăim, 
el este curcubeul păcii«. Cardinalul făcea aluzie la cur- 
cubeul de pe stema Cardinalului Pacelli şi reamintea 
cum în seara când s'a început Conclavul, pe cerul în- 
tunecat de nori, a apărut curcubeul. De altfel şi nu- 
mele de Pacelli, mulţi îl explică: Pax coeli, adecă pa- 
cea cerului. * 

Dr. Alexandru Nicolescu: Sfinții şi animalele. Blaj, 1939 
Bibl. pentru clasa cultă, No. 11. În 8, 72 pag. Preţul ? 

I. P. S. mitropolit Alexandru Nicolescu, se ştie, încă de | 

când era episcop la Lugoj, a iniţiat Biblioteca pentru clasa cultă, 

scrisă în întregime de 1. P. S. Sa. Inaltul nostru chiriarh are 


| convingerea neclătită că „mult bine se poate realiza pe calea 


scrisului, şi mai ales pe calea scrisului“. Mai ştieapoil. P. S. 
Sa că studiul superficial al naturei — caşi al filosofiei — poate 
duce la indiferentism ori la necredinţă ; studiul mai adâncit, 
însă, duce neapărat la închinare, la credință, la temerea de 
Dumnezeu. Volumul de faţă, afară de o scurtă prefaţă, cu- 
prinde: „Sfinţii şi animalele“, articoiul care dă nume întregei 
publicaţii, apoi: „Rândunelele“, „Piţigoii*, „Ciocârlia“, „Dobi- 
toace autentice“, „Ochiul boului“, „Corbul“, „Dumnezeu e mare 
în cele mici; mai mare în cele mai mici“ etc. Aceste studii şi 
articole se pot intrebuinţa cu mult folos la conferenţe, medi- 
taţii, exerciţii spirituale etc.; în deosebi la tratarea grandio- 
sului capitol „Dumnezeu în natură“. Lucrarea n'are nevoie de 
recomandaţii. Ea trebue luată şi citită. 

